Diari Oficial de la Generalitat Valenciana


Sumari del DOGV 1596, del 29-07-1991 (1991/822249)

ORDRE de 7 de juny de 1991, del Conseller de Cultura, Educació i Ciència, sobre concessió de subvencions als conservatoris de musica no estatals i centres no oficials reconeguts d'ensenyaments musicals que depenen de corporacions locals i d'altres entitats sense intenció de guany.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/06/07/(1)/dof/vci/html**

### Dades del document

Número de DOGV
:   1596

Data del DOGV
:   29-07-1991

Secció del DOGV
:   DISPOSICIONS GENERALS

Número del document
:   1991/822249


Data del document
:   07-06-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 7 de juny de 1991, del Conseller de Cultura, Educació i Ciència, sobre concessió de subvencions als conservatoris de música no estatals i centres no oficials reconeguts d'ensenyaments musicals que depenen de corporacions locals i d'altres entitats sense intenció de guany.  
Dins de la xarxa de centres no estatals dedicats a l?ensenyament de música a la Comunitat Valenciana comptem amb conservatoris de música i amb centres no oficials reconeguts d'ensenyaments musicals, que, a poc a poc, van adquirint una major implantació. Aquests, sense tenir la qualificació de conservatori, fan la docència per iniciativa de corporacions locals i d'altres entitats sense intenció de guany. La Conselleria de Cultura, Educació i Ciència pretén fer extensives unes ajudes parcials per al finançament d'aquests.  
Per tot això, fent ús de les competències establertes en el RD 2093/83, de 28 de juliol, sobre traspàs de funcions i serveis en matèria d'ensenyament a la Generalitat Valenciana, i en virtut de les atribucions que em confereix l'article 35 de la Llei de Govern Valencià,   
ORDENE:  
Article primer  
La Conselleria de Cultura, Educació i Ciència, dins dels límits de les consignacions pressupostàries, concedirà ajudes destinades al finançament dels conservatoris de música no estatals i centres no oficials reconeguts d'ensenyaments musicals que depenen de corporacions locals o d'altres entitats sense finalitat de lucre.  
Article segon  
1. Les ajudes a què fa referència l'article anterior contribuiran al finançament parcial de la despesa derivada del funcionament i manteniment dels conservatoris de música no estatals i dels centres no oficials reconeguts d'ensenyaments musicals.  
2. L'import global màxim que podrà assignar-se en concepte d'aquestes ajudes serà de 08.011.609 PTA, el pagament del qual es farà amb càrrec a la línia de subvenció 402/000/91 del programa 422.30.  
3. La quantitat que resulte adjudicada a cada conservatori no estatal o centre no oficial reconegut, sumada a d'altres ingressos que aquests rebran, no podrà ser superior a les despeses que tinga l?entitat beneficiària.  
Article tercer  
S'autoritza la Direcció General de Centres i Promoció Educativa per a adoptar les mesures complementàries necessàries per al desenrotllament d'aquesta ordre.  
Article quart  
S'aproven les bases per les quals es regirà la present convocatòria i s'hi inclouen com a annex I a aquesta ordre.  
DISPOSICIO FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 7 de juny de 1991.  
El Conseller de Cultura, Educació i Ciència,   
ANTONI ESCARRE ESTEVE  
ANNEX I  
Bases de la convocatòria  
Primera. Concepte de la subvenció  
Les ajudes s'atorgaran en concepte de subvenció per a contribuir parcialment al manteniment dels conservatoris de música no estatals i els centres no oficials reconeguts d'ensenyaments musicals la titularitat dels quals correspon a corporacions locals i d'altres entitats sense intenció de guany.  
Segona. Sol·licitants.  
Podran sol·licitar aquestes ajudes les corporacions locals i les institucions sense intenció de guany que siguen titulars de conservatoris de música no estatals o de centres no oficials reconeguts d'ensenyaments musicals en l?àmbit de la Comunitat Valenciana.  
Són exclosos d'aquesta convocatòria:  
a) Els titulars dels centres que no acrediten l'autorització corresponent dels ensenyaments musicals.  
b) Aquells que hagen subscrit un conveni de col·laboració per al funcionament amb la Conselleria de Cultura, Educació i Ciència.  
c) Els centres que no hagen justificat com cal la subvenció concedida l'any anterior i no hagen renunciat ni reintegrat la part no justificada.  
d) Els centres que no hagen iniciat l'activitat abans de l'1 d'octubre de 1990.  
e) Les institucions que no hagen donat d'alta a la Seguretat Social el seu professorat i la resta de personal adscrit al centre.  
f) Les institucions que no hagen complert amb les obligacions tributàries de l?Ordre de 7 de gener de 1991, del Conseller d'Economia i Hisenda (DOGV 1477, de data 5 de febrer de 1991).  
Tercera. Formalització  
El titular del centre formalitzarà les sol·licituds d'acord amb el model inclós en l'annex II d'aquesta convocatòria o demanant-ho als Serveis Territorials de Cultura i Educació corresponents, i s'hi podran presentar en aquests serveis territorials, en els centres d'informació de l?Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans establerts en l'article 66 de la Llei de Procediment Administratiu, en el termini de trenta dies naturals a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Quarta. Documentació  
1. Per a corporacions locals.  
Juntament amb la sol·licitud caldrà presentar la documentació següent:  
a) Memòria en què conste:  
- Programació general (per activitats);  
- Organització (distribució de l'alumnat, professorat resta de personal);  
- Programació de la participació de l'alumnat;  
- Relació de totes les dependències del centre, amb indicació de la destinació i la superfície d'aquestes;  
- Objectius que es pretén cobrir amb l'ajuda sol·licitada.  
b) Certificat expedit per la Tresoreria Territorial de la Seguretat Social corresponent en què conste que el centre està al corrent en el pagament de les quotes de la Seguretat Social de tota la plantilla del centre. En cap cas es podrà admetre com a vàlida una altra documentació distinta, pel que fa a la Seguretat Social.  
c) Documentació acreditativa d'haver complert amb les obligacions tributàries pel que fa a la plantilla del centre (Ordre de 07.05.91, de la Conselleria d'Economia i Hisenda, publicada en el DOGV núm. 1477, de data 5 de febrer de 1991).  
d) Còpia certificada de l'acord del ple o de la comissió de govern que autoritze la sol·licitud.   
e) Document en què conste el compromís de la corporació de sotmetre's al control públic mitjançant la justificació econòmica de l'ajuda que se li concedirà.  
f) Certificació acreditativa que en els pressupostos de la corporació hi ha una quantitat consignada per al conservatori no estatal o centre no oficial reconegut per al qual se sol·licita la subvenció, amb indicació de la quantia, partida i concepte en què consta, i el compromís de no minorar ni anul·lar la consignació.  
g) Certificació de les quantitats percebudes per matrícula en cada una de les assignatures i taxes acadèmiques ingressades per aquest concepte en l'any 1990.  
h) Exclusivament les corporacions locals que sol·liciten per primera vegada subvenció o desitgen modificar les dades de l'any anterior, hauran d'indicar el número d'identificació fiscal, l?entitat bancària i la sucursal, el codi d'ambdues, el número del compte corrent al qual es transferirà l?import de la subvenció i el titular d'aquesta.  
i) Relació d'assignatures que imparteix el centre i relació nominal del professorat que les imparteix. Al costat del nom de cada professor/a i l'assignatura o assignatures que imparteix, caldrà consignar el DNI, el número d'hores de classe que hi té assignades i el número d'afiliació a la Seguretat Social, i tot això, juntament amb les fotocòpies compulsades de la titulació d'aquest.  
j) Certificació del número d'alumnes matriculats i examinats en el curs 89/90 i del número d'alumnes que hauran finalitzat els estudis corresponents a cada grau i que estan en condicions que se'ls lliure el corresponent títol en el curs acadèmic 89/90, firmada la certificació pel director/a del conservatori o centre no oficial.  
k) Fotocòpia de la llicència fiscal de la corporació que sol·licita l'ajuda o, si s'escau, de l?entitat patrocinada. Si n'hi ha exempció, caldrà aportar la disposició en què s'empara.  
2. Per a entitats sense intenció de guany. Caldrà aportar la documentació assenyalada en l'apartat anterior amb les lletres a, b, f, g, h, i, a més d'una fotocòpia de la llicència municipal d'obertura o, si no n'hi ha, la certificació municipal com que funciona com a institució dedicada a l?ensenyament musical i la fotocòpia compulsada de l?últim rebut de la llicència fiscal de l?entitat que sol·licita l'ajuda. En el cas que el centre n'estiga exempt, caldrà justificar-ho documentalment.  
Cinquena. Tramitació per part dels serveis territorials de Cultura i Educació  
En el moment de la recepció de la instància i els documents, i davant la falta de qualsevol dada o documentació que es requerirà, el serveis territorials corresponents ho reclamaran a l'entitat sol·licitant, per correu certificat i amb justificant de recepció, i li concediran un termini de deu dies improrrogables perquè aporte els documents o les dades no incloses en l'expedient. En el cas que transcórrega el termini indicat sense que s'haja presentat la documentació exigida, es trametrà l'expedient, i aquesta incidència s'hi farà constar, a la Direcció General de Centres i Promoció Educativa, on s'arxivarà sense més tràmit. Una vegada es troben complets els expedients, es farà un informe per part de la Inspecció Educativa sobre els punts següents:   
- Dades del centre (Denominació oficial, codi, domicili, data d'autorització, classificació com a conservatori no estatal o centre no oficial reconegut i assignatures que té autoritzades);  
- Instal·lacions i nivell d'equipament;  
- Organització;  
- Relació del professorat, assignatures que imparteix i horari assignat.  
- Nombre d'alumnes matriculats per assignatura, nombre d'alumnes examinats i nombre d'alumnes que han superat els estudis corresponents a cada grau i que estan en condicions d'obtenir el corresponent títol, tot això referit al curs 1989/90;  
- Altres dades d'interès.  
En el moment que s'hauran completat els expedients amb l'informe de la Inspecció Educativa, es trametran a la Direcció General de Centres i Promoció Educativa per a una posterior tramesa. El termini per a la remissió dels expedients no podrà depassar un mes comptat des de l'endemà de l?últim dia hàbil per a la presentació d'instàncies.  
Sisena. Proposta de resolució.  
1. Es constitueix una comissió integrada per:  
- La Cap del Servei de Centres Privats, que farà de presidenta,  
- l'Inspector/a Coordinador/a del Programa de Conservatoris,  
-. Un/a director/a de conservatori de titularitat de la Generalitat Valenciana nomenat/a pel Director General de Centres i Promoció Educativa,  
- Un funcionari de la Direcció General de Centres i Promoció Educativa, que farà de secretari de la comissió.  
2. La comissió, una vegada rebuda la documentació dels serveis territorials de Cultura i Educació i examinats els expedients, farà la proposta d'adjudicació o denegació de quantitats, tenint en compte els criteris següents:  
a) Memòria presentada (valoració 0-4 punts).  
b) Característiques i adequació de les instal·lacions i mobiliari (valoració 0-3 punts).  
c) Característiques i adequació de l?equipament (valoració 0-2 punts).  
d) Titulació del professorat (valoració 0-3 punts).  
e) Número total d'alumnes matriculats (valoració 0-2 punts).  
f) Import del pressupost de la corporació local o de l?entitat sense intenció de guany, o de totes dues en el cas que la primera patrocine la segona, destinat al conservatori no estatal 0 centre no oficial reconegut (valoració 0-3 punts).  
g) Respecte de les ajudes sol·licitades per les corporacions locals, es tindrà en compte també el cens de població (valoració 0-1 punt).  
En qualsevol cas, es podrà tenir en compte la quantitat adjudicada l'any anterior si la situació del conservatori no estatal o escola no oficial reconeguda no ha variat respecte de l'anterior convocatòria. Si s'hi aplica aquest criteri, es tindrà en compte la puntuació adjudicada en el barem obtingut per a la distribució de la quantitat no repartida.  
Les quantitats que s'adjudicaran per raó d'aquesta convocatòria no podran ser inferiors ni superiors als mínims i màxims fixats a continuació, d'acord amb la classificació del centre:  
- Conservatoris professionals: entre 750.000 i 3.000.000 PTA,  
- Conservatoris elementals: entre 500.000 i 2.500.000 PTA,  
- Centres no oficials reconeguts: entre 250.000 i 800.000 PTA.  
Setena. Resolució  
Una vegada evacuada la proposta de la comissió sobre l'adjudicació de quantitats, i la denegació de subvenció als centres que no reuniran els requisits assenyalats en l?ordre de convocatòria, el Director General de Centres i Promoció Educativa, tenint en compte els criteris especificats en la base anterior, resoldrà.  
En qualsevol cas, la denegació de la subvenció serà motivada i les raons es faran constar en la resolució d'adjudicació.  
Vuitena. Justificació de la subvenció  
Per a rebre la subvenció, el beneficiari haurà de justificar la inversió abans del dia 15 de novembre de 1991, davant la Direcció General de Centres i Promoció Educativa per un import igual o superior a l'ajuda concedida.  
En la documentació que té per objecte justificar la subvenció, caldrà incloure-hi, inexcusablement, la corresponent a Hisenda, on constarà la quantitat declarada en concepte d'IRPF de cada treballador del centre, en l'any 1991, segons que estableix l?Ordre de 7 de gener de 1991, de la Conselleria d'Economia i Hisenda (DOGV núm. 1477, del 05 de febrer de 1991).  
Novena. Revocació o disminució de la subvenció  
L'incompliment de qualsevol de les condicions i exigències establertes i la declaració inexacta de les dades sol·licitades podrà ser causa de revocació o disminució de la subvenció.,  
Posat el cas que no es presente la justificació en el termini assenyalat en la base anterior, el beneficiari de la subvenció es considerarà decaigut en el seu dret.


Còpia Permalink ELI